**ROCHE OSTI INTERMUNEN**

***Rochen keuhkosairauksien tuotevalikoima laajenee***

***Roche on ostanut bioteknologiayhtiö InterMune Inc:n, joka on kehittänyt idiopaattisen keuhkofibroosin hoitoon tarkoitetun pirfenidonin. Kaupan myötä Rochen hengityselinsairauksien tuotevalikoima laajenee ja vahvistuu. Pirfenidonilla on myyntilupa EU:ssa, Kanadassa ja Yhdysvalloissa kauppanimellä Esbriet®.***

”Kun pirfenidoni tuli markkinoille, se oli todellinen läpimurto IPF:n hoidolle, koska potilaille ei ollut tarjota muuta lääkehoitoa. Sittemmin lääkkeen tutkimusohjelmaa on jatkettu ja tulokset ovat olleet hyvin positiivisia. Euroopan lääkeviranomaisen askettäisellä päätöksellä valmisteen valmisteyhteenvetoon on hyväksytty muutoksia, jotka yhä vahvistavat Esbrietin tehoa ja turvallisuutta idiopaattisen keuhkofibroosin hoidossa”, kertoo Roche Oy:n lääketieteellinen johtaja **Klaus Tamminen**. ”Pirfenidoni sopii tuoteportfolioomme erinomaisesti ja se toteuttaa Rochen missiota ”Doing now what patients need next”.

Idiopaattinen keuhkofibroosi (Idiopathic Pulmonary Fibrosis, IPF) on vakava, harvinainen keuhkosairaus, jota sairastaa Suomessa noin 900 henkilöä. Idiopaattinen tarkoittaa, että taudinaiheuttaja on tuntematon. Taudissa keuhkoihin muodostuu liiallisesti sidekudosta, mikä alentaa niiden toimintaa ja vaikeuttaa merkittävästi hengittämistä. Pirfenidoni vähentää keuhkojen toiminnan alenemista ja hidastaa taudin etenemistä. Pitkälle edenneenä potilaan on turvauduttava lisähappeen,ja ainoa parannuskeino on keuhkonsiirto.

EU:n alueella tehdään vuosittain 30 000–35 000 uutta IPF-diagnoosia. Sitä sairastavien määrä on noin 110 000. Miehet sairastuvat siihen naisia useammin, ja potilaat ovat iältään 40–80-vuotiaita. IPF:n yleisimpiä oireita ovat rasitushengenahdistus ja yskä. Samanlaisia oireita esiintyy monen muunkin sairauden, kuten astman ja keuhkoahtaumataudin yhteydessä.

InterMune toimii myös Suomessa. Toimintojen yhdistämisen aikataulu tarkentuu loppuvuoden aikana.

**Lehdistötiedustelut:**

Roche Oy

Viestintäpäällikkö
Satu Ratia
Puhelin: +358 500 451 962
sähköposti: satu.ratia@roche.com

Lääketietellinen johtaja

Klaus Tamminen

Puhelin: +358+358 40 734 1212

Sähköposti:klaus.tamminen@roche.com

Roche

Roche on johtava tutkimukseen keskittyvä terveysalan yritys. Sen vahvuus on lääkkeiden ja diagnostiikan yhdistäminen. Roche on maailman suurin biotekniikan yritys, jolla on aidosti erottuvia lääkkeitä syöpätautien, immunologian, tartuntatautien, silmä- ja keskushermostosairauksien hoitoon. Roche on myös maailman johtava yritys in vitro -diagnostiikassa ja syövän kudosdiagnostiikassa sekä edelläkävijä diabeteksen hoidossa. Rochen yksilöity terveydenhoito -strategian tavoitteena on tarjota lääkkeiden ja diagnostiikan avulla konkreettisia parannuksia potilaiden terveyteen, elämänlaatuun ja selviytymiseen. Vuonna 1896 perustettu Roche on edistänyt merkittävästi terveyttä maailmassa jo yli vuosisadan ajan. Kaksikymmentäneljä Rochen kehittämää lääkkettä on mukana WHO:n keskeisten lääkkeiden listalla (WHO Model Lists of Essential Medicines). Niiden joukossa on henkiä pelastavia antibiootteja, malarialääkkeitä ja kemoterapiavalmisteita.

Yhtiön pääkonttori sijaitsee Baselissa Sveitsissä. Roche-konsernissa työskentelee yli 85 000 ihmistä eri puolilla maailmaa. Vuonna 2013 Roche investoi 8,7 miljardia Sveitsin frangia (7,1 mrd €) tutkimus- ja tuotekehitykseen ja sen liikevaihto oli 46,8 miljardia Sveitsin frangia (38,2 mrd €). Genentech, Yhdysvalloissa, on kokonaan Roche Groupin omistama. Rochella on myös enemmistöosakkuus Chugai Pharmaceuticalista, Japanissa.
[www.roche.com](http://www.roche.com)

Suomessa Roche aloitti vuonna 1982. Tällä hetkellä yhtiöt työllistävät yhteensä 150 henkilöä ja liikevaihtomme on 132 miljoonaa euroa. (Roche Oy 94 milj. € ja Roche Diagnostics Oy 38 milj. €.)

[www.roche.fi](http://www.roche.fi), [www.roche.com](http://www.roche.com)

Kaikki käytetyt tai mainitut tavaramerkit on suojattu lainsäädännöllä.

FIROCH/1411/0064